阿魯禿

阿魯禿  ， 又作阿魯忽都 、 阿剌忽都 ， 元朝駙馬 。 汪古部人 ， 阿剌兀思剔吉忽裏的玄孫 ， 孛要合之曾孫 ， 愛不花之孫 ， 術忽難之子 。 延祐元年 （ 1314年 ） 三月丙午 ， 元仁宗封駙馬阿魯禿爲趙王 。 延祐四年 （ 1317年 ） ， 元仁宗賜趙王阿魯禿金五十兩 、 銀五百兩 、 鈔千錠 。 至正三年 （ 1343年 ） 十月十七日 ， 元順帝於圜丘親祀昊天上帝 ， 以太祖皇帝鐵木真配享 ， 如舊禮 。 太師 、 右丞相馬札兒臺 、 右丞相脫脫爲亞獻官 ， 太尉 、 樞密知院阿魯禿爲終獻官 ， 知院潑皮 、 翰林承旨老章爲助奠官 ， 御史大夫伯撒裏爲攝司徒 ， 樞密知院汪家奴爲大禮使 ， 中書平章也先帖木兒 、 鐵木兒達識二人爲侍中 ， 御史大夫也先帖木兒 、 中書右丞太平二人爲門下侍郎 ， 宣徽使達世帖睦爾 、 太常同治李好文二人爲禮儀使 ， 宣徽院使也先帖木兒執劈正斧 。